Gaius Octavius Appius Suetrius Sabinus
Gaius Octavius Appius Suetrius Sabinus (quando natus mortuusque sit, ignoramus) fuit Romanus Histonio in Samnio senator.

Fuit decemvir stlitibus iudicandis circa annos 193 et 194, quaestor 201, tribunus plebis 203, praetor de liberalibus causis 206, legatus Augusti pro praetore in Africa, curator viarum viae Latinae novae 209–210, tum iuridicus per Aemiliam et Liguriam (210–211), legatus Legionis XXII Primigeniae 211–213 in Germania Superiore. In bellis Alamannicis anno 213 fuit comes Caracallae imperatoris et dux vexillationis Legionis XI Claudiae. Octobris ad usque Decembris 213 fuit legatus Augusti pro praetore Raetiae.

Anno 214 Suetrius consul ordinarius fuit, tum anno 215 vel 216 praefectus alimentorum atque electus ad corrigendum Italiae statum fuit, tum anno 216–217 legatus Pannoniae inferioris, sed a Macrino depositus est. Circa annum 230 proconsul Africae fuit. Anno 240 secundum consulatum administravit.

Consules
Legati Raetiae
Legati Pannoniae Inferioris
Proconsules Africae
Senatores
Gens Octavia
Nati saeculo 2
Mortui saeculo 3